Australian esihistoria
Varhaisimmat todisteet Australian asuttamisesta ovat ainakin 65 000 vuotta vanhoja.
Terra Australis
Juan Fernandez, joka purjehti Chilen rannikolla vuonna 1576, väitti löytäneensä eteläisen manteren. Sen jälkeen kun Espanjan kruunun alaisuudessa toiminut merenkulkija Luis Váez de Torres oli todennut, että Uusi-Guinea rajoittuu etelässä merialueeseen eli Torresinsalmeen, portugalilainen Pedro Fernandes de Queirós purjehti alueelle vuonna 1606 ja löysi Uuden-Guinean eteläpuolelta laajan maa-alueen, jolle hän antoi nimen "La Australia del Espiritu Santo". Tämän vuoksi hän ilmoitti Espanjan kuninkaalle löytäneensä "Terra Australis incognitan". Isaac ja Jacob Le Maire perustivat vuonna 1615 "Australische Compagnie"n käymään kauppaa tämän uuden manteren kanssa, josta he käyttivät nimeä Australia.